# Аспарухово (Област Варна)

### от Уикипедия, свободната енциклопедия

  За другите български села с име Аспарухово, вижте пояснителната страница.

Аспарухово е село в Североизточна България. То се намира в община Дългопол, област Варна, на р. Луда Камчия, на брега на язовир Цонево. Стари имена: Овчага и Ченге.

Аспарухово (Област Варна)
Данни
Област: | Варна
Община: | Дългопол
Население: | 741 (13/09/2005)
Надм. височина: | 84 м
Пощ. код: | 9260
Тел. код: | 0517
Геогр. положение: | 42° 59' сев. ш. 27° 20' изт. д.
МПС код: | `В`
Кмет или наместник
Иван Христов

## [редактиране] География

## [редактиране] История

Село Аспарухово, Варненско се намира в северното начало на един от проходите на Източна Стара планина- на стария път от Овеч (дн. Провадия) за Анхиало и на брега на р. Луда Камчия. Най-старото име на селото е Овчага. За пръв път се споменава от византийския летописец Мануил Фил - „Овчага е крепост, която през 1277-1279 г. се сражава на страната на цар Ивайло срещу византийския военноначалник Михаил Глава.“ През 1388 г. през прохода минават войските на Али паша и според преданията в местността Орехово е станала голяма битка с много жертви и от двете страни. Оттогава мястото е наричано „джанери“, т.е.място на мъртви души. От „дженк“, което значи бой, битка, идва и второто име на селото - Ченге. И до днес това име се използва от хората в общината, а дори и в областта. През 1636 г. полякът Освиецим бележи: „Село на половин път от Еникьой (дн. Дългопол). Оттам започва пътят през Балкана за Цариград. Единият път е много стръмен, а другият върви по река Ичера (дн. Луда Камчия).“ В началото на 20 в. е идвал известен археолог - Карел Шкорпил, който отбелязал, че ченгени са смугли, скулести, тънконоги и си приличат като братя, навярно са далечни потомци на аспаруховите българи. Затова през 1934 г. селото е преименувано на Аспарухово.

През 1970 г. голяма част от старото Аспарухово е залята от язовир Цонево, селото се премества на по-високо място. Част от жителите му се изселват в с. Тополи, община Варна.

## [редактиране] Културни и природни забележителности

В селото има етнографски резерват "Овчага" със старинен тип къщи, запазени са и Килийното училище и църквата "Света Петка". На Петковден (стар стил) селото празнува свой събор-курбан. От април до октомври селото бива посещавано от многобройни туристи от цял свят. Местните жители продължават и успяват да съхраняват фолклора, бита и душевността.

## [редактиране] Други

Na VEGA rakiqta e mente.

## [редактиране] Външни препратки

Анчо Калоянов (съставител), Добър юнак с добра коня: 152 обредни песни от село Аспарухово, Варненско

ти май не си пил истинска ракия а?

Взето от „http://bg.wikipedia.org../../../%D0%B0/%D1%81/%D0%BF/%D0%90%D1%81%D0%BF%D0%B0%D1%80%D1%83%D1%85%D0%BE%D0%B2%D0%BE_%28%D0%9E%D0%B1%D0%BB%D0%B0%D1%81%D1%82_%D0%92%D0%B0%D1%80%D0%BD%D0%B0%29_6f47.html“.

Категории: Села в Област Варна

##### Views

- Статия
- Беседа
- Текуща версия

##### Търсене